Bladhullmøll

Lamprozela
 Plesiozela
 Hoplophanes
 Holocacista
 Antispilina
 Phanerozela
 Monachozela
 Heliozela
 Antispila
 Coptodisca
 Ischnocanaba
 Pseliastis
 Tyriozela

Bladhullmøll (Heliozelidae) er en liten familie av små, mer eller mindre metalliske, dagflygende sommerfugler. Larvene minerer i blader, men i det siste larvestadiet gnager de seg løs fra bladet og tar med seg en bit av bladhuden som et beskyttende "skjold". De etterlater seg dermed runde hull i bladene som har gitt familien dens norske navn. Familien lever på en rekke forskjellige busker og trær, men hver art er ganske spesifikk når det gjelder vertsplanter. Fire arter er funnet i Norge, men en av dem er regnet for å være utdødd i Norge i dag.

 Utseende 
Små (forvingelengde 1,7 – 7 mm), mer eller mindre metalliske møll. Hodet er blankt og skinnende, antennene trådformede. Forvingene er avrundede i spissen med ganske lange hårfrynser nær spissen og langs bakkanten. De har ofte lyse, kommalignende flekker ved bakkanten eller lyse tverrbånd. Bakvingene er nokså smale, tilspissede med lange hårfrynser. Larvene er flate og vanligvis uten bein. De beveger seg ved hjelp av bevegelige vorter på over- og undersiden av brystet (thorax).

 Levevis 
Møllene lever på en rekke slags busker og trær. De nyklekte larvene lager en smal, slyngende mine i bladene, etter som larven vokser utvikler denne seg til en større blokkmine. Den nesten utvokste larven gnager løs runde skiver av bladets over- og underside og fester disse sammen med silke. Larven senker seg i en silketråd ned til en lavereliggende grein der den forvandler seg til en puppe. Den etterlater et karakteristisk, rundt "kulehull" i bladet. De voksne sommerfuglene flyr om dagen, men er kanskje en del oversett fordi de flyr ganske tidlig på våren.
 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Overfamilien Incurvarioidea
 Familien bladhullmøll, Heliozelidae
 Slekten Antispila Hübner, 1825 - ca. 30 arter
 Antispila metallella (Denis & Schiffermüller, 1775)  – på kornell
 Antispila treitschkiella (Fischer von Röslerstamm, 1843) – bare kjent fra Öland i Norden
 Slekten Antispilina Hering, 1941 - 2 arter
 Slekten Coptodisca Walsingham, 1895 - 17 arter
 Slekten Diacopia Clemens, 1872 - én art
 Slekten Dyselachista Spuler, 1910 - én art
 Slekten Heliozela Herrich-Schäffer, 1853 - 13 arter. I Norden:
 Heliozela hammoniella Sorhagen, 1885 
 Heliozela sericiella (Haworth, 1828)  
 Heliozela resplendella (Stainton, 1851)  – på or
 Slekten Holocacista Walsingham & Durrant, 1909 - én art
 Slekten Hoplophanes Meyrick, 1897 - én art
 Slekten Ischnocabana Bradley, 1961 - én art
 Slekten Lamprozela Meyrick, 1916 - én art
 Slekten Monachozela Meyrick, 1931 - én art
 Slekten Phanerozela Meyrick, 1921 - én art
 Slekten Plesiozela Karsholt & Kristensen, 2003 - to arter
 Slekten Prophylactis Meyrick, 1897 - én art
 Slekten Pseliastis Meyrick, 1897 - én art
 Slekten Tyriozela Meyrick, 1931 - én art

 Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 284 – 294. ISBN 978-91-88506-60-3
 Heliozelidae på Tree of life: 
 NorLep, Norges sommerfugler: 

 Eksterne lenker 

Antispila metallella: . Heliozela resplendella: 


Kategori:Sommerfugler formelt beskrevet i 1877
Kategori:Dyr formelt beskrevet av Herrmann von Heinemann
Kategori:Dyr formelt beskrevet av Maximilian Ferdinand Wocke